Здавалася, перапынак у святочнай праграме наогул не прадугледжаны: паўсюдна працавалі разнастайныя выставы і конкурсы. З задавальненнем спыняліся лунінчане каля стэндаў ААТ “Лунінецкі малочны завод”, хлебазавода і райспажыўтаварыства, дэгуставалі смачную прадукцыю і навінкі вытворчасці. Запрашалі наведвальнікаў “Музейная экспазіцыя”, “Лунінецкі Арбат”, “Вернісаж каля фантана”, “Маладзёжны квартал”, выставы байк-тэхнікі і фотаздымкаў лунінчан ад журналістаў раёнкі. Не праходзілі гараджане міма “Кніжнага бульвара”, а многія нават скарысталіся магчымасцю абмяняць часопісы і кнігі ў фрыбуксе. На стадыёне “Палессе” арганізавалі спартыўныя мерапрыемствы. А столікі выязднога гандлю, здавалася, не пуставалі ні хвіліны.